 NA ALEX NJERU JAJI Mkuu Martha Koome ameeleza kuhusu haja ya jamii kuanza kumtetea mtoto wa kiume, bila kuwasahau wasichana ili kuhakikisha usawa katika jamii. Akizungumza alipohutubu wakati wa Siku ya Elimu katika Shule ya Upili ya Wasichana ya Chuka katika Kaunti ya Tharaka Nithi, Ijumaa, Bi Koome alisema kuwa kuna haja jamii kuandaa vikao vya kuwapa mafunzo wavulana ili kuwasaidia kujiamini maishani. Alisema kuwa katika siku za hivi karibuni, jamii imekuwa ikitilia maanani sana maslahi ya wasichana na kuwasahau watoto wa kiume, ambao pia wanakumbwa na changamoto. Bi Koome alisema ijapokuwa alikuwa akihudhuria hafla hiyo katika Shule ya Upili ya Wasichana ya Chuka ambako alisomea, alichukua hatua ya makusudi kuitembelea Shule ya Upili ya Wavulana ya Chuka ili kuwapa motisha wavulana. “Tunawaacha watoto wa kiume peke yao wakati tunafaa kuwashika mkono na kuwapa motisha kama vile wasichana, ili waweze kujiamini katika maisha yao,” akasema Bi Koome.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  